ai4bharat/Pralekha huggingface dataset:
பிரதமர் அலுவலகம்
பிரபல கதகளி நடனக் கலைஞர் திருமதி மிலேனா சால்வினி மறைவுக்குப் பிரதமர் இரங்கல் தெரிவித்துள்ளார்
பிரபல கதகளி நடனக் கலைஞர் திருமதி மிலேனா சால்வினி மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
ட்விட்டரில் பிரதமர் கூறியிருப்பதாவது:
"இந்தியக் கலாச்சாரத்தின் மீதான அவரின் ஆர்வத்திற்காக திருமதி மிலேனா சால்வினி நினைவுகூரப்படுவார். பிரான்ஸ் முழுவதும் கதகளியை மேலும் பிரபலப்படுத்த எண்ணற்ற முயற்சிகளை அவர் மேற்கொண்டார். அவரது மறைவு மறைவால் நான் வேதனை அடைந்துள்ளேன். அவரது குடும்பத்தினர் மற்றும் அவரது நலன் நாடுவோர் மீது எனது எண்ணங்கள் இருக்கின்றன. அவரது ஆன்மா சாந்தி அடையட்டும்."
சுகாதாரம் மற்றும் குடும்ப நலத்துறை அமைச்சகம்
கொவிட்-19-க்கான அமைச்சர்கள் குழுவின் 27-வது கூட்டத்திற்கு டாக்டர் ஹர்ஷ் வர்தன் தலைமை வகித்தார்
கொவிட்-19-க்கான அமைச்சர்கள் குழுவின் 27-வது கூட்டத்திற்கு மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி மூலம் இன்று தலைமை வகித்தார்.
மத்திய சிவில் விமான போக்குவரத்து அமைச்சர் திரு ஹர்தீப் எஸ் புரி, கப்பல் போக்குவரத்து, துறைமுகங்கள் மற்றும் நீர்வழி இணை அமைச்சர்  திரு மன்சுக் மாண்டவியா, சுகாதாரம் மற்றும் குடும்பநலம் இணை அமைச்சர் திரு அஸ்வினி குமார் சவுபே மற்றும் நிதி ஆயோக் உறுப்பினர்  டாக்டர் வினோத் கே பால் ஆகியோர் இக்கூட்டத்தில் கலந்துகொண்டனர்.
கொவிட்-19-ஐ கட்டுப்படுத்துவதற்காக இந்தியா எடுத்து வரும் முயற்சிகள் குறித்து விளக்கிய டாக்டர் ஹர்ஷ் வர்தன், "இன்றோடு தொடர்ந்து 11-வது நாளாக புதிய பாதிப்புகளை விட குணமடைவோரின் எண்ணிக்கை அதிகமாக உள்ளது. இன்றைக்கு தொடர்ந்து எட்டாவது நாளாக 3 லட்சத்திற்கும் குறைவான தினசரி பாதிப்புகளை நாம் கண்டு வருகிறோம். இது நேர்மறை அறிகுறியாகும்.
தற்போதைய நிலையில் நமது நாட்டில் 27 லட்சம் பேர் கொரோனா பாதிப்பில் உள்ளனர். இரு வாரங்களுக்கு முன்பு இந்த எண்ணிக்கை 37 லட்சமாக இருந்தது," என்று குறிப்பிட்டார்.
ஒவ்வொரு உயிரிழப்பும் சோகம் மிகுந்தது என்று வருத்தம் தெரிவித்த அமைச்சர், அதிகம் பேர் உயிரிழப்பது கவலையளிப்பதாக கூறினார். தடுப்பு மருந்து மற்றும் மருத்துவ இடையீடுகள் குறித்து பேசிய டாக்டர் ஹர்ஷ் வர்தன், "நமது நாட்டு மக்களுக்கு 19.6 கோடி டோஸ்களை நாம் ஏற்கனவே வழங்கியுள்ளோம். இன்னும் 60 லட்சத்திற்கும் அதிகமான டோஸ்கள் மாநிலங்களிடம் உள்ளன. மேலும் 21 லட்சம் டோஸ்கள் வழங்கப்பட உள்ளன," என்று தெரிவித்தார்.
கருப்பு பூஞ்சை என்று அழைக்கப்படும் மியூகோர்மைகோஸிஸ் பாதிப்புகளை கண்டறிவதில் மத்திய அரசு மற்றும் மாநிலங்களுக்கு இடையேயான ஒத்துழைப்பை பாராட்டிய டாக்டர் ஹர்ஷ் வர்தன், 18 மாநிலங்களில் இருந்து 5424 பாதிப்புகள் இதுவரை கண்டறியப்பட்டுள்ளதாகவும் இவற்றில் மகாராஷ்டிரா மற்றும் குஜராத் அதிகளவிலான பாதிப்புகள் உள்ளதாகவும் கூறினார்.
கூட்டத்தில் பேசிய சுகாதாரம் மற்றும் குடும்பநலம் இணை அமைச்சர் திரு அஸ்வினி குமார் சவுபே, டிஆர்டிஓ உருவாக்கியுள்ள 2-டிஜி மருந்தை அதிக அளவில் கிடைக்க செய்யவேண்டும் என்றும், வீட்டு பரிசோதனை கருவிகளின் விலை குறைக்கப்பட வேண்டும் என்றும் வலியுறுத்தினார். எங்கு வேண்டுமானாலும் எடுத்துச் செல்லக்கூடிய மற்றும் வீட்டு பரிசோதனை கருவிகளை நாடு முழுவதும் விநியோகிப்பதற்கான வழிமுறை உருவாக்கப்பட வேண்டுமென்றும் அவர் கேட்டுக்கொண்டார்.
ஜவுளித்துறை அமைச்சகம்
பஞ்சு இறக்குமதி மீதான அனைத்து சுங்கத்தீர்வையையும் 2022 செப்டம்பர் 30 வரை அரசு விலக்கியுள்ளது
பொதுமக்கள் நலன் கருதி பஞ்சு விலையைக் குறைப்பதற்காகப் பஞ்சு இறக்குமதி மீதான அனைத்து சுங்க வரிகளுக்கும் விலக்களிக்க அரசு முடிவு செய்துள்ளது. இந்த விலக்கு ஜவுளித் துறையின் தொடர் நடைமுறைக்கான - நூல், ஆடைகள், துணிகள், ஆயத்த ஆடைகள் ஆகியவற்றுக்குப் பயன்படுவதுடன் ஜவுளித் துறைக்கும் நுகர்வோருக்கும் நிவாரணம் வழங்கும்.
கச்சா பருத்தி மீதான அடிப்படை சுங்கத் தீர்வை 5 சதவீதத்தையும், அடிப்படைக் கட்டமைப்பு மற்றும் மேம்பாட்டுக்கான கூடுதல் வரி 5 சதவீதத்தையும் நீக்க வேண்டும் என்று இந்தத் தொழில்துறை கோரியிருந்தது.
பஞ்சு இறக்குமதிக்கான சுங்கத் தீர்வை மற்றும் வேளாண் அடிப்படைக் கட்டமைப்பு மேம்பாட்டுக் கூடுதல் வரியிலிருந்து விலக்கு அளிப்பதற்கு மறைமுக வரிகள் மற்றும் சுங்க வரிகளுக்கான மத்திய வாரியம் அறிவிக்கை வெளியிட்டுள்ளது.
இந்த அறிவிக்கை 2022 ஏப்ரல் 14லிருந்து நடைமுறைக்கு வந்துள்ளது. இது 2022 செப்டம்பர் 30 வரை அமலில் இருக்கும்.
கச்சா பருத்தி மீதான இறக்குமதி தீர்வை நீக்கப்படுவது இந்தியாவில் பஞ்சு விலையில் வரவேற்கத்தக்க தாக்கத்தை ஏற்படுத்தும்.
தகவல் மற்றும் ஒலிபரப்பு அமைச்சகம்
54 வது இந்திய சர்வதேச திரைப்பட விழாவுக்கான பதிவு தொடங்கியதால் இது சினிமா ரசிகர்களுக்கான கொண்டாட்ட நேரம்
54 வது இந்திய சர்வதேச திரைப்பட விழாவுக்கான பிரதிநிதி பதிவுகள் தொடங்கியதன் மூலம் நாட்டின் மிகப்பெரிய திரைப்பட மற்றும் பொழுதுபோக்கு கொண்டாட்டத்திற்கான கவுண்ட் டவுன் தொடங்கியுள்ளது. கோவாவில் நவம்பர் 20 முதல் 28 வரை இந்த விழா நடைபெற உள்ளது. இந்த வருடாந்திர திரைப்பட விழா இந்தியா மற்றும் உலகெங்கிலும் உள்ள சினிமாவின் மிகப்பெரிய ஜாம்பவான்களை ஒரே கூரையின் கீழ் கொண்டு வருவதாகும். அதே நேரத்தில் இளம் திறமையாளர்கள் தங்களின் திறமையை சர்வதேசப் பார்வையாளர்களுக்கு வெளிப்படுத்த ஒரு தளத்தையும் வழங்குகிறது.
மத்திய அரசின் தகவல், ஒலிபரப்பு அமைச்சகத்தின் தேசிய திரைப்பட மேம்பாட்டுக் கழகம் , கோவா மாநில அரசுடன் இணைந்து, கோவா பொழுதுபோக்கு சங்கம்  மற்றும் இந்திய திரைப்படத் துறை ஆகியவை ஏற்பாடு செய்துள்ள இந்த நிகழ்வில், இந்திய மற்றும் உலக சினிமாவில் சிறந்தவை திரையிடப்படும்.
இந்த விழா பல்வேறு பிரிவுகளில் இந்திய மற்றும் உலக சினிமாவின் மாறுபட்ட தேர்வைக் கொண்டுள்ளது. சர்வதேச போட்டி , ஐ.சி.எஃப்.டி-யுனெஸ்கோ காந்தி பதக்கம் விருதுக்கான போட்டி, ஒரு இயக்குநரின் சிறந்த அறிமுக திரைப்படத்திற்கான போட்டி, உலகின் சினிமா , இந்திய அரங்கு, ஃபெஸ்டிவல் கேலிடோஸ்கோப்  ஆகியவை இந்திய மற்றும் உலக திரைப்பட விழாவை சிறப்பிக்கும் சில பிரிவுகளாகும்.
திரையிடல்களுக்கு அப்பால், தேசிய மற்றும் சர்வதேச திரைப்படத்துறையைச் சேர்ந்த 200 க்கும் அதிகமான புகழ்பெற்ற ஆளுமைகளால் நடத்தப்படும் பயிலரங்குகள், மாஸ்டர் வகுப்புகள், கலந்துரையாடும் அமர்வுகள் மற்றும் குழு விவாதங்கள் இடம்பெறும்.
54 வது இந்திய சர்வதேச திரைப்பட விழாவுக்கான பிரதிநிதி பதிவு பின்வரும் பிரிவுகளுக்கு iffigoa.org மூலம் செய்யப்படலாம்:
பிரதிநிதி சினிமா ஆர்வலர்: ரூ.1000/- + ஜி.எஸ்.டி.
பிரதிநிதி தொழில்முறை: ரூ.1000/- + ஜி.எஸ்.டி.
பிரதிநிதி மாணவர்: பதிவு கட்டணம் இல்லை
54 வது ஐ.எஃப்.எஃப்.ஐ உடன் இயங்கும், என்.எஃப்.டி.சி ஏற்பாடு செய்த பிலிம் பஜாரின் 17 வது பதிப்பும் பதிவு செய்யத் தொடங்கியுள்ளது.இதற்கான பிரதிநிதி பதிவு filmbazaarindia.com என்ற இணையத்தை அணுகலாம்.
54 வது ஐ.எஃப்.எஃப்.ஐ க்கான ஊடகப் பதிவு விரைவில் தொடங்கும்.
விவசாயத்துறை அமைச்சகம்
என்ஐஆர்எஃப் 2023 தர வரிசைப் பட்டியலில் வேளாண் அறிவியலில் சிறந்து விளங்கும் இந்திய வேளாண் ஆராய்ச்சி நிறுவனம்
பூசா இன்ஸ்டிடியூட் என்றும் பசுமைப் புரட்சியின் முன்னோடி என்று பிரபலமாக அறியப்படும் இந்திய வேளாண்மை ஆராய்ச்சி நிறுவனம், 2023-ம் ஆண்டின் தேசியக் கல்வி நிறுவன தரவரிசை கட்டமைப்பில் புதிய உச்சத்தை எட்டியுள்ளது. தேசியக் கல்வி நிறுவன தரவரிசை கட்டமைப்பின் எட்டாவது பதிப்பு, 2023 ஜூன் 5-ம் தேதியன்று, மத்திய வெளியுறவு மற்றும் கல்வித்துறை இணை அமைச்சர் டாக்டர் ராஜ்குமார் ரஞ்சன் சிங்கால் வெளியிடப்பட்டது. சுமார் 8,686 உயர்கல்வி நிறுவனங்களின் தரவரிசையை என்ஐஆர்எஃப் வெளியிட்டது. முன்னதாக இந்தப் பட்டியலில் நான்கு பிரிவுகளும் ஏழு பாடங்களும் இருந்தன. முதல் முறையாக விவசாயம் மற்றும் அது சார்ந்த துறைகள் ஒரு பாடமாக சேர்க்கப்பட்டுள்ளன.
இந்திய வேளாண் ஆராய்ச்சி நிறுவனம் விவசாய ஆராய்ச்சி, கல்வி ஆகியவற்றில் சிறந்து விளங்குவதற்கான தனது பணியைத் தொடர்ந்து வருகிறது. வேளாண்மை, சமூக அறிவியல், பி.டெக்  மற்றும் பி.டெக்  ஆகிய 4 துறைகளில் இந்த நிறுவனம் இளங்கலை படிப்புகளைத் தொடங்கியுள்ளது. மேலும், புதிய கல்விக் கொள்கையுடன் இணைந்து தொழிற்கல்விக்கு முக்கியத்துவம் அளிக்கும் வகையில் பல டிப்ளமோ மற்றும் சான்றிதழ் படிப்புகளை தொடங்கவும் திட்டமிட்டுள்ளது.
இந்திய வேளாண் ஆராய்ச்சி நிறுவனத்திலுள்ள ஆசிரியர்களின் கடின உழைப்பு, இக்கல்வி நிறுவனத்தின் இயக்குனர் மற்றும் துணைவேந்தரான டாக்டர் அசோக் குமார் சிங்கின் திட்டமிடல் மற்றும் வழிகாட்டுதலினால் இந்நிறுவனம் முதல் இடத்தைப் பெற்றுள்ளது.
-----
AD/CR/KPG
(Visitor Counter : 101
ஜல்சக்தி அமைச்சகம்
பிரபல பயண தொடரான ‘ராக் ராக் மே கங்கா’-வின் இரண்டாம் பாகம் தொடக்கம்
பிரபல பயண தொடரான ‘ராக் ராக் மே கங்கா’-வின் இரண்டாம் பாகத்தை மத்திய ஜல்சக்தி துறை அமைச்சர் திரு கஜேந்திர சிங் செகாவாத் மற்றும் மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாகூர் ஆகியோர், மத்திய ஜல்சக்தி மற்றும் உணவு பதப்படுத்துதல் தொழில்கள் இணையமைச்சர் திரு பிரகலாத் சிங் படேலுடன் இணைந்து இன்று தொடங்கி வைத்தனர்.
2019-ம் ஆண்டு தூர்தர்ஷனில் ஒளிபரப்பான இத்தொடரின் முதல் பாகத்தை நடிகர் ராஜீவ் கந்தேல்வால் தொகுத்து வழங்கினார். அந்நிகழ்ச்சிக்கு கிடைத்த பெரும் வரவேற்பை தொடர்ந்து, அதன் இரண்டாம் பாகம் இன்று தொடங்கப்பட்டது.
நிகழ்ச்சியை தொடங்கி வைத்து பேசிய மத்திய ஜல் சக்தி அமைச்சர் திரு கஜேந்திர சிங் செகாவத் கூறுகையில், புனித நதியான கங்கை குறித்த பொறுப்புணர்வை மக்களிடையே உருவாக்குவதே இந்த நிகழ்ச்சியின் நோக்கம் என்றார். இம்முயற்சிக்கு நல்ல பலன்கள் கிடைத்திருப்பது குறித்து அவர் மகிழ்ச்சி தெரிவித்தார்.
நாட்டின் 40 சதவீத மக்கள் ஏதாவது ஒரு வகையில் கங்கை ஆற்று படுகையை தங்களது வாழ்வாதாரத்திற்காக நம்பி இருப்பதாகவும், ஆறுகளின் பாதுகாப்பு, மேம்பாடு மற்றும் சூழலியல் சமநிலை குறித்த புதிய நம்பிக்கை நாட்டு மக்களிடையே உருவாகியிருப்பதாகவும் திரு செகாவத் கூறினார். சூழலியல் பாதுகாப்பு குறித்து மக்கள் ஆர்வமாக இருப்பதாகவும், இதன் மூலம் புனரமைப்பு பணிகள் மற்றும் நாட்டு ஒற்றுமைக்கு புதிய உத்வேகம் கிடைத்திருப்பதாகவும் அவர் தெரிவித்தார். கங்கையை ஆற்றை தூய்மைப்படுத்துவதில் கடந்த சில வருடங்களில் அடைந்துள்ள சாதனை பெருமையளிப்பதாக திரு செகாவத் கூறினார்.
நமாமி கங்கை திட்டத்தில் மக்கள் பங்குபெறுவதை ஊக்கப்படுத்தியதற்காக ஜல் சக்தி அமைச்சகத்தை பாராட்டிய மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாகூர், இதன் மூலம் கங்கை பாதுகாப்பு மக்கள் இயக்கமாக மாறி அடுத்த கட்டத்திற்கு செல்லும் என்றார்.
பொதுமுடக்கத்தின் போது ராமாயணம் மற்றும் மகாபாரதத்தை அதிகமானோர் பார்த்ததாக கூறிய திரு தாகூர், தசாப்தங்களுக்கு பின்னரும் பிரபலமாக திகழும் தரமான நிகழ்ச்சிகளை தயாரிப்பதில் தூர்தர்ஷன் சிறந்து விளங்குவதாக தெரிவித்தார். “பல வருடங்களுக்கு பிரபலமாக திகழக்கூடிய வகையில் ‘ராக் ராக் மே கங்கா’-வின் முதல் மற்றும் இரண்டாம் பாகங்கள் இருக்கும்,” என்று அவர் மேலும் தெரிவித்தார்.
நிகழ்ச்சியில் பேசிய தூர்தர்ஷன் தலைமை இயக்குநர் திரு மயங்க் குமார் அகர்வால், முதல் பகுதியை சுமார் 2 கோடி பேர் பார்த்ததாக தெரிவித்தார். இரண்டாம் பாகத்தை தொடங்குமாறு நாடு முழுவதிலும் இருந்து பல கடிதங்கள் தூர்தர்ஷனுக்கு வந்ததாக அவர் கூறினார்.
2021 ஆகஸ்ட் 21-ம் தேதி முதல் ஒவ்வொரு சனி மற்றும் ஞாயிற்று கிழமைகளில், டிடி நேஷனல் அலைவரிசையில் இந்நிகழ்ச்சி இரவு 8.30 மணிக்கு ஒளிபரப்பாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746466
இந்திய அரசின் முதன்மை அறிவியல் ஆலோசகரின் அலுவலகம்
மத்திய அரசின் முதன்மை அறிவியல் ஆலோசகரின் அலுவலகம் ஏற்பாடு செய்திருந்த ஜி-20 முதன்மை அறிவியல் ஆலோசகர்கள் கலந்துகொண்ட திட்டமிடுதல் கூட்டம்
திட்டமிடப்பட்ட தலைப்புகள் மற்றும் திட்டமிடுதல் குறித்து விவாதிக்க ஜி-20 முதன்மை அறிவியல் ஆலோசகர்கள் கலந்து கொண்ட திட்டமிடுதல் கூட்டம் ஜனவரி 20  2023 அன்று, இணையவழியாக நடைபெற்றது.
மத்திய அரசின் முதன்மை அறிவியல் ஆலோசக அலுவலகத்தின் அறிவியல் செயலாளர் டாக்டர்  பர்விந்தர் மைணி தலைமையில் இக்கூட்டம் நடைபெற்றது. அர்ஜெண்டினா, ஆஸ்திரேலியா, பிரேசில், கனடா, சீனா, ஐரோப்பிய யூனியன், ஃபிரான்ஸ், ஜெர்மனி, இந்தோனேசியா, இத்தாலி, ஜப்பான், கொரியா, மெக்சிகோ, நெதர்லாந்த், ரஷ்யா, சவுதி அரேபியா, தென் ஆப்பிரிக்கா, துருக்கி, இங்கிலாந்த், அமெரிக்கா ஆகிய நாடுகளின் உயர் அதிகாரிகள் பங்கேற்று இந்த முன்னெடுப்புக்கான பரஸ்பரம் நலன் சார்ந்த தலைப்புகள் குறித்து தங்களது கருத்துகளை தெரிவித்தனர்.
மின்னணு மற்றும் தகவல் தொழில்நுட்பம்
உமாங்க் செயலியின் மூன்றாவது ஆண்டை குறிக்கும் வகையில் தகவல் தொழில்நுட்ப அமைச்சர் தலைமையில் இணைய மாநாடு
இரண்டாயிரத்துக்கும் அதிகமான சேவைகளை வழங்கி வரும் உமாங்க் செயலியின் மூன்றாவது ஆண்டை குறிக்கும் வகையில் மத்திய மின்னணு, தகவல் தொழில்நுட்பம், தொலைத்தொடர்பு, சட்டம் மற்றும் நீதி அமைச்சர் திரு ரவிசங்கர் பிரசாத்தின் தலைமையில் இணைய மாநாடு ஒன்று 2020 நவம்பர் 23 அன்று மாலை 4 மணிக்கு நடைபெறும்.
இந்த செயலியின் பங்குதாரர்களாக உள்ள சுமார் 20 துறைகளின் ஆலோசனைகள் மற்றும் பின்னூட்டங்கள் ஆகியவற்றை பெற்றுக் கொள்வதற்காக இந்த மாநாடு நடைபெறுகிறது.
தொழிலாளர் வருங்கால வைப்பு நிதி நிறுவனம், நேரடி பலன் பரிவர்த்தனை துறைகள், தொழிலாளர் அரசு காப்பீட்டு நிறுவனம், சுகாதாரம், கல்வி, வேளாண், கால்நடை பராமரிப்பு அமைச்சகங்கள், பணியாளர் தேர்வாணையம் ஆகியவை உமாங்கின் முக்கிய பங்குதாரர்கள் ஆவார்கள்.
இந்த மாநாட்டின் போது, அமெரிக்கா, இங்கிலாந்து, கனடா, ஐக்கிய அரபு எமிரேட், நெதர்லாந்து, சிங்கப்பூர், ஆஸ்திரேலியா மற்றும் நியூசிலாந்து ஆகிய தேர்ந்தெடுக்கப்பட்ட நாடுகளுக்கான உமாங்க் செயலியின் சர்வதேச பதிப்பு வெளியிடப்படும்.
அயல் நாட்டில் உள்ள இந்திய மாணவர்கள், வெளிநாடுகளில் வாழும் இந்தியர்கள் மற்றும் இந்திய சுற்றுலா பயணிகள் ஆகியோர் இந்திய அரசின் சேவைகளை எந்நேரமும் பெற இந்த செயலி உதவிகரமாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1674683
வணிகம் மற்றும் தொழில்துறை அமைச்சகம்
உலக வர்த்தக அமைப்பின் 12-வது அமைச்சர்கள் நிலையிலான மாநாட்டில் உலக வர்த்தக அமைப்பு சீர்திருத்தம் குறித்த கருப்பொருள் அமர்வில் திரு பியூஷ் கோயலின் உரை
உலக வர்த்தக அமைப்பின் 12-வது அமைச்சர்கள் நிலையிலான மாநாட்டில் உலக வர்த்தக அமைப்பு சீர்திருத்தம் குறித்த கருப்பொருள் அமர்வில் திரு பியூஷ் கோயலின் உரையின் முழு விவரம்:
உலக வர்த்தக அமைப்பின் முதன்மையான நோக்கம் என்பது உறுப்பு நாடுகளின் குறிப்பாக வளரும் மற்றும் ஓரளவு வளர்ந்த நாடுகளின் பொருளாதார மேம்பாட்டுக்கு ஆதரவளிக்கும் வகையில், சர்வதேச வர்த்தகத்திற்கான நடைமுறையை உருவாக்குவது என்பதை நாம் அனைவரும் ஒப்புக்கொண்டிருக்கிறோம்.
உயர்நிலை அமைப்பின் செயல்பாடு மிகவும் வெளிப்படைத் தன்மை உடையதாகவும், பயனுடையதாகவும் இருக்கும் வகையில், அதற்கான சீர்திருத்தங்களுக்கு நாம் முன்னுரிமை அளிப்பது அவசியமாகும். உலக சுகாதார அமைப்பின் சீர்திருத்தத்திற்கு ஏராளமான ஆலோசனைகள் அளிக்கப்படுவதால் இதில் அடிப்படை மாற்றங்கள், ஏற்படுவதோடு வளரும் நாடுகளின் நலனுக்கு எதிரான நடைமுறைகள் கட்டுப்படுத்தப்படும்.
எனவே, பாகுபாடற்ற கோட்பாடுகள், வெளிப்படைத்தன்மை ஆகியவை முக்கியமானவை. ஒருமித்த கருத்து அடிப்படையில் முடிவுகள் மேற்கொள்ளும் பாரம்பரியம், பலவகை வர்த்தக நடைமுறைக்கான உறுதிப்பாடு ஆகியவையும் முக்கியமானவை.
இத்தகைய சீர்திருத்த நடைமுறைகள், தவிர்க்கப்படாமலோ, நீர்த்துப்போகாமலோ இருப்பதை நாம் உறுதி செய்யவேண்டும். உலக வர்த்தக அமைப்பின் சீர்திருத்தங்களையும், நவீன மயத்தையும் இந்தியா வலுவாக ஆதரிக்கிறது. இவை சமச்சீரானதாக அனைவரையும் உள்ளடக்கியதாக தற்போதைய பல்வகை நடைமுறை கோட்பாடுகளை பாதுகாப்பதாக இருக்க வேண்டும். உருகுவே சுற்று ஒப்பந்தங்களில் உள்ள சமச்சீரற்ற உள்ளடக்கத்தை சரி செய்யவும் நாம் ஒப்புக் கொள்ளவேண்டும்.
நிறைவாக, பல உறுப்பினர்களின் குறுக்கீடுகளை நான் செவிமடுத்தேன். பொதுச் சபை என்பது அமைச்சர்கள் சார்பில் செயல்படும் அதிகாரம் படைத்தது என்ற முறையில், பொது சபையிலும் அதன் பிற அமைப்புகளிலும், சீர்திருத்த நடைமுறை இடம் பெறவேண்டும் என்ற ஆலோசனை நம்மில் பலரிடம் இருப்பதை நான் உணருகிறேன். உலக வர்த்தக அமைப்பில் தற்போதுள்ள அமைப்புகளின் அதிகாரத்தை குறைக்கும் நோக்கத்தோடு சீர்திருத்தம் குறித்த விவாதங்கள் நடைபெறக் கூடாது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தபால்காரர் மூலம் டிஜிட்டல் உயிர்வாழ் சான்றிதழை ஓய்வூதியர்கள் வீட்டில் இருந்தவாறே சமர்ப்பிக்கலாம்
ஓய்வூதியர்கள் தங்களது டிஜிட்டல் உயிர்வாழ் சான்றிதழை தபால்காரர் மூலம் வீட்டில் இருந்தவாறே சமர்ப்பிக்கும் ஓய்வூதியம் மற்றும் ஓய்வூதியர்கள் நலத்துறையின் புதிய திட்டம் தொடங்கப்பட்டுள்ளது.
இந்திய தபால் துறையின் கட்டணங்கள் வங்கி மற்றும் மின்னணு மற்றும் தகவல் தொழில்நுட்ப அமைச்சகம் ஆகியவை இணைந்து இந்த புதிய சேவையை வெற்றிகரமாகத் தொடங்கி உள்ளன.
ஓய்வூதியர்கள் தங்களது உயிர்வாழ் சான்றிதழை எளிமையான மற்றும் வெளிப்படையான முறையில் சமர்ப்பிப்பதை உறுதி செய்வதற்காக, அச்சான்றிதழை ஜீவன் பிரமான் இணையதளத்தின் மூலம் சமர்ப்பிக்கும் வசதியை 2014-ஆம் ஆண்டு நவம்பர் மாதம் பிரதமர் திரு நரேந்திர மோடி அறிமுகம் செய்தார்.
அன்று முதல், இணையமைச்சர் டாக்டர் ஜிதேந்திர சிங் தலைமையில், தொழில்நுட்பத்தின் உதவியின் மூலம் மூத்த ஓய்வூதியர்களுக்கு இன்னும் அதிக வசதிகளை அளிப்பதற்கான நடவடிக்கைகளை பணியாளர் மற்றும் ஓய்வூதிய அமைச்சகம் தொடர்ந்து எடுத்து வருகிறது.
நாடு முழுவதும் இந்த சேவைகள் சென்றடைவதை உறுதி செய்வதற்காக இந்திய தபால் துறையின் கட்டணங்கள் வங்கியின் பரந்து விரிந்த வலைப்பின்னலையும், தபால்காரர்களையும், இதர பணியாளர்களையும் பயன்படுத்திக் கொள்ள ஓய்வூதியம் மற்றும் ஓய்வூதியர்கள் நலத் துறை முடிவு செய்தது.
இவர்களின் மூலம் ஓய்வூதியர்கள் தங்களது உயிர்வாழ் சான்றிதழை தங்களின் வீட்டில் இருந்தவாறே டிஜிட்டல் முறையில் தற்போது சமர்ப்பிக்கலாம். இது குறித்த மேலும் தகவல்களை http://ippbonline.com/ என்னும் இணைய முகவரியில் காணலாம்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1672278
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மேம்பட்ட வாழ்க்கைத் தரத்தை விரும்புவதற்கு, குடிமக்களுக்கு அதிகாரமளிக்க, வசதியான வாழ்விற்கான அவர்களது நகர அதிகாரிகளின் அடையாளக் குறியீடு
2018ஆம் ஆண்டு ஆகஸ்ட் மாதம் 13ஆம் தேதியன்று தொடங்கப்பட்ட வசதியான வாழ்விற்கான அடையாளக் குறியீடு நகர்ப்புற திட்ட நிபுணர்கள், நகராட்சி அதிகாரிகள் மற்றும் பொதுமக்களின் பரவலான ஆர்வத்தையும் ஈர்த்து பொது விவாதத்திற்கான வாய்ப்பினை வழங்கியுள்ளது. இது தங்களது நகர நிர்வாகத்திடமிருந்து பெறப்பட்ட அடிப்படை தகவல்களால் பல்வேறு தரப்பட்ட மக்களின் மேம்பட்ட வாழ்க்கைத் தரத்திற்கான கோரிக்கையை நிறைவேற்றும் என்று எதிர்பார்க்கப்படுகிறது. இந்த மதிப்பீடு தரத்தை நிர்ணயிக்கும் ஒரு நடவடிக்கை என்பது மட்டுமல்ல, 78 நகரப் பகுதிகளில் அடிப்படை புள்ளி விவரங்களின் அடிப்படையில் ஒரு ஆரம்பத்தை உருவாக்கும் என்பதோடு, ஆதாரத்தின் அடிப்படையிலான நகர்ப்புற திட்டமிடல் மற்றும் வளர்ச்சிக்கு உத்வேகம் தரவல்லது. அதுமட்டுமல்லாது கவனத்தை உருவாக்குதல், ஒப்பீடு, பொது தளத்தின் குடிமக்கள் மற்றும் நிபுணர்களின் விமர்சனம் மற்றும் பகுப்பாய்வை உருவாக்குவதோடு, தரத்தின் அடிப்படையில் நகரங்களுக்கு இடையேயான ஆரோக்கியமான போட்டியை முன்னெடுத்துச் செல்கிறது.
உள்நாட்டு விமானப் போக்குவரத்து அமைச்சகம்
116 நாடுகளுடன் இருதரப்பு விமான சேவை ஒப்பந்தத்தில் இந்தியா கையெழுத்திட்டுள்ளது
இருதரப்பு விமான சேவை ஒப்பந்தத்தில் கையெழுத்திட்டதன் மூலம் எந்தவொரு வெளிநாட்டு விமான நிறுவனமும் இந்தியாவிற்கோ அல்லது இந்தியாவிலிருந்தோ விமான சேவையை அளிக்க முடியும். இந்த ஒப்பந்தம் தொடர்பாக 116 வெளிநாடுகளுடன் இந்தியா கையெழுத்திட்டுள்ளது. அதே போல் இந்தியாவிலிருந்தும் அந்த வெளிநாடுகளுக்கு விமானச் சேவையை இயக்க முடியும்.
சிறிய நகரங்களில் உள்ள விமான நிலையங்களில் வெளிநாட்டு பயணிகள் விமான சேவைக்கு மத்திய அரசு அனுமதி அளிக்கவில்லை.
ஆப்கானிஸ்தான், ஆஸ்திரேலியா, பங்களாதேஷ், பூடான், கனடா, சீனா, சிரியா, இங்கிலாந்து, அமெரிக்கா, ஜப்பான், ஐக்கிய அரபு எமிரேட் உள்ளிட்ட நாடுகளுடன் இருதரப்பு விமான சேவை ஒப்பந்தத்தில் இந்தியா கையெழுத்திட்டுள்ளது.
இத்தகவலை மாநிலங்களவையில் விமானப் போக்குவரத்து இணை அமைச்சர் ஓய்வு பெற்ற ஜெனரல் வி கே சிங், எழுத்துப்பூர்வமாக அளித்த பதிலில் கூறினார்.
மேலும் விவரங்களுக்கு இந்த ஆங்கில செய்திக் குறிப்பை இங்கே காணவும் https://pib.gov.in/PressReleasePage.aspx?PRID=1847005
தகவல் மற்றும் ஒலிபரப்பு அமைச்சகம்
உலகத்தரவரிசையில் நியூஸ் ஆன் ஏர் வானொலி நேரலை
முதல் 10 இடத்தில் ஏஐஆர் தமிழ் இடம் பெற்றுள்ளது
இந்தியா தவிர்த்த நாடுகளில், சமீபத்திய தரவரிசைபடி, நியூஸ் ஆன் ஏர் செயலி, அகில இந்திய வானொலி உலகச்சேவை போன்ற அகில இந்திய வானொலியின் நேரலை வரிசைக்கு, சவூதி அரேபியா, குவைத், பாகிஸ்தான், சுவிட்சர்லாந்து, நைஜீரியா, சிங்கப்பூர், ஆப்கானிஸ்தான், பங்களாதேஷ் ஆகிய நாடுகளில் குறிப்பிடத்தக்க அளவுக்கு நேயர்கள் உள்ளனர் என்பது தெரியவந்துள்ளது.
ஏஐஆர் அலைவரிசை உலகத்தரவரிசையில்  ஏஐஆர் உலகசேவை, ஏஐஆர் மங்களூர், ஏஐஆர் ராகம், எஃப் எம் கோல்டு தில்லி, ஏஐஆர் மலையாளம், ஏஐஆர் தமிழ் ஆகியவை முதல் 10 இடங்களில் உள்ளன.
பாகிஸ்தான், சவூதி அரேபியா, ஐக்கிய அரபு குடியரசு, அமெரிக்கா, பிரிட்டன் ஆகிய நாடுகளின் அகில இந்திய வானொலியின் நேரலை வரிசைகள் மிகவும் பிரபலமடைந்துள்ளது.
அகில இந்திய வானொலியின் 240க்கும் மேற்பட்ட வானொலி சேவைகள், பிரசார் பாரதியின் அதிகாரப்பூர்வ செயலியான நியூஸ் ஆன் ஏர் செயலியில் நேரலையாக ஒலிபரப்பாகிறது. இந்த நிகழ்ச்சிகளுக்கு இந்தியாவில் மட்டுமல்லாமல் உலக அளவில் 85-க்கும் மேற்பட்ட நாடுகளில் ஏராளமான நேயர்களிடம் வரவேற்பு காணப்படுகிறது.
நவம்பர் 15 முதல் நவம்பர் 30 வரையிலான நியூஸ் ஆன் ஏர் உலகத் தரவரிசையில் ஏஐஆர் –தமிழ் 8-வது இடத்தில் உள்ளது.
நியூஸ் ஆன் ஏர் பிரபலமான உலக நாடுகளின் வரிசையில் அமெரிக்கா முதலிடத்திலும், பிரிட்டன் இரண்டாவது இடத்திலும் , ஆஸ்திரேலியா மூன்றாவது இடத்திலும் உள்ளன.
ஏஐஆர்–தமிழ் அமெரிக்காவில் 5-வது இடத்திலும், ஏஐஆர்-கோயம்புத்தூர், ஏஐஆர்-மதுரை ஆகியவை பிரிட்டனில் 7-வது மற்றும் 8-வது இடத்திலும் உள்ளன.
சிங்கப்பூரில் ஏஐஆர் கொடைக்கானல் மூன்றாவது இடத்திலும், ஏஐஆர் காரைக்கால் 4-வது இடத்திலும். ஏஐஆர்-சென்னை ரெயின்போ 5-வது இடத்திலும், ஏஐஆர்–கோயம்புத்தூர் எஃப்எம் ரெயின்போ 7-வது இடத்திலும், ஏஐஆர்-சென்னை எஃப்எம் கோல்டு 8-வது இடத்திலும், ஏஐஆர்-திருச்சி 9-வது இடத்திலும், ஏஐஆர்-சென்னை “பி” 10-வது இடத்திலும் உள்ளன.
ஏஐஆர் சென்னை ரெயின்போ சவூதி அரேபியாவில் 3-வது இடத்திலும், ஏஐஆர்- கொடைக்கானல் 6-வது இடத்திலும் உள்ளன. குவைத்தில் ஏஐஆர் கொடைக்கானல் 5-வது இடத்திலும், ஏஐஆர்-சென்னை ரெயின்போ 7-வது இடத்திலும், ஏஐஆர்-காரைக்கால் 9-வது இடத்திலும் , ஏஐஆர்-மதுரை பிசி 10-வது இடத்திலும் உள்ளன.
ஏஐஆர்-தமிழ், அமெரிக்காவில் முதலிடத்தையும், அயர்லாந்தில் 2-வது இடத்தையும், கத்தாரில் 3-வது இடத்தையும் பிடித்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779617
(Visitor Counter : 104
பிரதமர் அலுவலகம்
டாக்டர் அம்பேத்கர் தேசிய நினைவிடத்தை, தில்லி அலிப்பூர் சாலையில் பிரதமர் நாளை திறந்துவைக்கிறார்.
டாக்டர் அம்பேத்கர் இயற்கை எய்திய தில்லி இலக்கம் 26, அலிப்பூர் சாலையில் அமைக்கப்பட்டுள்ள டாக்டர் அம்பேத்கர் தேசிய நினைவிடத்தை  பிரதமர் திரு. நரேந்திர மோடி நாளை  திறந்துவைக்கிறார்.
அந்த இடத்தில்தான் 1956-டிசம்பர் 6ஆம் தேதி டாக்டர் அம்பேத்கர் காலமானார்.
டாக்டர் அம்பேத்கர் மஹா பரிநிர்வாண ஸ்தலம் அலிப்பூர் சாலை, இலக்கம் 26-ல் 2003 டிசம்பர் 2-ஆம் தேதி அப்போதைய பிரதமர் திரு. அடல் பிகாரி வாஜ்பாயினால் நாட்டுக்கு அர்ப்பணிக்கப்பட்டது.
பிரதமர் திரு நரேந்திர மோடி இந்த நினைவிடத்திற்கு 2016 மார்ச் 21ம் தேதி அடிக்கல் நாட்டினார்.
இந்தியாவின் அரசியல் சாசனச் சிற்பியான டாக்டர் பாபா சாகிப் அம்பேத்கர் நினைவிடம் ஒரு புத்தக வடிவில் அமைக்கப்பட்டுள்ளது.
இந்த நினைவிடத்தில் உள்ள அருங்காட்சியகம், டாக்டர் அம்பேத்கரின் வாழ்க்கை மற்றும் நவீன இந்தியாவுக்கு அவர் ஆற்றிய பணிகள் ஆகியவற்றைப் புகைப்படங்கள், காணொளி, காட்சிக் கேள்வி நிகழ்ச்சிகள், பல்லூடகத் தொழில்நுட்பங்கள் ஆகியவற்றின் மூலம் பார்வையாளர்களுக்கு உணர்த்துவதாக அமையும்.
ஒரு தியான மண்டபமும் உருவாக்கப்பட்டுள்ளது. தோரண வளைவு, போதிமரம், இசைக்கு ஏற்ப நடனமிடும் நீரூற்று, முகப்பு விளக்குகள் ஆகியன இந்த நினைவிடத்தின் இதர முக்கிய அம்சங்களாகும்.
(Visitor Counter : 295
ரெயில்வே அமைச்சகம்
இந்தியாவில் தயாரிக்கப்பட்ட 12000 குதிரைத்திறன் கொண்ட மிகவும் சக்திவாய்ந்த என்ஜினை இந்திய ரயில்வே செயல்பாட்டுக்குக் கொண்டு வந்தது.
பிகாரில் மாதேபுரா மின்சார ரயில் என்ஜின் தயாரிப்புத் தொழிற்சாலையில் உருவாக்கப்பட்ட 12000 குதிரைத்திறன் கொண்ட முதலாவது ரயில் என்ஜினை இந்திய ரயில்வே செயல்பாட்டுக்குக் கொண்டு வந்தது. பண்டிட் தீனதயாள் உபாத்யாய ரயில் நிலையத்தில் நேற்று இது செயல்பாட்டுக்கு கொண்டு வரப்பட்டது.
மாதேபுரா தொழிற்சாலையில் புதிதாக வடிவமைக்கப்பட்ட ரயில் என்ஜின்
இந்த என்ஜினுக்கு WAG12 என பெயரிடப்பட்டு 60027 என்ற எண் அளிக்கப் பட்டுள்ளது. தீன்தயாள் உபாத்யாய ரயில்நிலையத்தில் இருந்து 14:08 மணிக்கு இந்த என்ஜின் புறப்பட்டது. கிழக்கு மத்திய ரயில்வேயின் தன்பாத் கோட்டத்தின் மிக நீண்ட ரயிலாக, 118 சரக்குப் பெட்டிகளைக் கொண்ட இந்த ரயில் பண்டிட் தீனதயாள் உபாத்யாய ரயில் நிலையத்தில் இருந்து தேஹ்ரி-ஆன்-சோனே, கர்வா சாலை வழியாக பர்வாடிஹ் ரயில் நிலையத்துக்குச் செல்கிறது.
இந்தச் சாதனையின் மூலம், அதிக குதிரைசக்தித் திறன் கொண்ட ரயில் என்ஜின்களை உள்நாட்டிலேயே தயாரிக்கும் வல்லமை கொண்ட 6வது நாடாக பெருமைக்குரிய பட்டியலில் இந்தியா இடம் பிடித்துள்ளது. உலகில் அதிக குதிரைசக்தித் திறன் கொண்ட என்ஜின் அகல ரயில் பாதையில் இயக்கப்படுவது இதுவே முதல்முறையாகும். மேக் இன் இந்தியா என்ற இந்தியாவிலேயே தயாரிப்போம் திட்டத்தின் கீழ் இந்த என்ஜின் தயாரிக்கப்பட்டுள்ளது. உயர்ந்தபட்சத்தரம் மற்றும் பாதுகாப்பு அம்சங்களுடன், ஒருங்கிணைந்த பசுமைவெளி வசதிகளுடன் உருவாக்கப்பட்ட மிகப் பெரிய வளாகமாக மாதேபுரா தொழிற்சாலை உள்ளது. 120 ரயில் என்ஜின்கள் தயாரிக்கும் திறன் கொண்ட இந்தத் தொழிற்சாலை 250 ஏக்கர் பரப்பில் பிரமாண்டமாக அமைந்துள்ளது.
தொழிற்சாலையின் பிரதான கட்டடம்
IGBT அடிப்படையிலான அதிநவீன தொழில்நுட்பத்தைக் கொண்டதாக, 3 பேஸ் டிரைவ் கொண்டதாக, 9000 கிலோ வாட்  திறன் கொண்டதாக, மின்சாரத்தில் இயங்கக் கூடியதாக இந்த என்ஜின் உள்ளது. இந்த என்ஜின் அதிபட்சம் 706kN வரை இழுக்கும் திறன் கொண்டதாக இருக்கும். Bo-Bo வடிவமைப்பு கொண்ட 22.5 டன் எடை கொண்ட இந்த என்ஜின் 25 டன் வரை மேம்படுத்தக் கூடியதாக, மணிக்கு 120 கிலோ மீட்டர் வேகத்தில் செல்லக் கூடியதாக இருக்கும். பிரத்யேக சரக்கு வழித்தடத்துக்கான நிலக்கரி ரயில்கள் பயணத்தில், புதிய மாற்றத்தை ஏற்படுத்துவதாக இந்த என்ஜின் இருக்கும். ஜி.பி.எஸ். மூலம் இந்த ரயில் என்ஜின் இயக்கத்தைக் கண்காணிக்கும் வசதியும் உள்ளது.
வழக்கமான மின் வழித் தடத்திலும், பிரத்யேக சரக்கு வழித்தடத்தில் அதிக உயரத்தில் மின்பாதை உள்ள தடங்களிலும் பயணிக்கக் கூடியதாக இந்த என்ஜின் இருக்கும்.
மாதேபுரா மின்சார ரயில் என்ஜின் தயாரிப்பு தனியார் நிறுவனம்  அடுத்த 11 ஆண்டுகளில் 12000 குதிரைத்திறன் கொண்ட அதிநவீன தொழில்நுட்பங்களுடன் 800 என்ஜின்களைத் தயாரிக்கும். உலகில் அதிக சக்திமிக்க மின்சார ரயில் என்ஜின் தயாரிப்புத் தொழிற்சாலையாக இருப்பதுடன், சரக்கு ரயில்களின் வேகத்தை அதிகரிப்பதாகவும் இருக்கும். பாதுகாப்பான மற்றும் அதிக எடைகளைக் கொண்ட சரக்கு ரயில்களை இயக்க உதவிகரமாக இருக்கும். இதனால் சரக்கு ரயில் போக்குவரத்து நெரிசல் குறையும்.
(Visitor Counter : 385